У Вікіпедыі ёсць артыкулы пра іншых асоб з прозвішчам От.
**У́рмас От** (эст.: Urmas Ott; 23 красавіка 1955, Отэпя, ЭССР, СССР — 17 кастрычніка 2008, Тарту, Эстонія) — савецкі і эстонскі спявак і тэлежурналіст.

Біяграфія
---------

Урмас От пачаў сваю кар’еру ў 1980-я на Эстонскім тэлебачанні ў якасці дыктара навінаснай праграмы «Актуальная камера». У 1981—1983 паралельна з дыктарскай працай быў вядоўцам папулярнай музычнай перадачы «Азбука эстрады» (эст.: «Estraaditähestik»).

Праславіўся пад канец 1980-х у эпоху перабудовы, працуючы вядоўцам папулярнай праграмы «Телевізійнае знаёмства» (эст.: «Teletutvus»; 1986—1993), якая транслявалася як па Эстонскім тэлебачанні, так і па Цэнтральным тэлебачанні СССР. У 1984 здымаўся ў фільме «Дзве пары і самота» ў ролі Карла.

У 1992—1998 вёў перадачу «Карт-бланш» на Эстонскім тэлебачанні, у 1998—1999 быў вядоўцам
нізкі перадачаў-інтэрв’ю «Урмас От з…» на расійскім тэлеканале «РТР».

У 1998 перанёс першы інфаркт, а праз рок стаў выпадковай ахвярай злачыннага нападу на аўтастаянцы, падчас якога атрымаў 9 нажавых раненняў.

У 2001 От вёў перадачу «Жнівеньскае святло» (эст.: «Augustivalgus») на Эстонскім тэлебачанні.

У 2003—2004 выступаў у ролі каментатара ў перадачы «Найлепшыя шоу свету з Урмасам Отам» на расійскім тэлеканале REN-TV.

У 2003—2006 быў вядоўцам перадачы «Happy Hour» на прыватным эстонскім тэлеканале «Kanal-2», аднак быў вымушаны спыніць уласную тэлевізійную кар’еру з прычыны хваробы.

2 апошнія гады жыцця Урмас От хварэў на лейкемію, аднак усутыч да аперацыі не спыняў працы. З 2007 да чэрвеня 2008 года вёў перадачу «У межах прыстойнасці» на рускамоўным канале Эстонскага радыё Raadio 4.

Памёр ад інфаркту міякарду 17 кастрычніка 2008 у клініцы Тартускага ўніверсітэта, праз тыдзень па паспяховай аперацыі па перасадцы касцявога мозгу.

Урмас От не быў жанаты і не меў дзяцей.

Прэміі і ўзнагароды
-------------------

* Прэмія Саюза журналістаў СССР за серыю перадачаў-інтэрв’ю «Тэлевізійнае знаёмства» (1988)
* Кавалер Ордэна Белай зоркі 4-й ступені (2005)
* «Гербавы знак Таліну» за заслугі ў развіцці журналістыкі і нацыянальнай культуры (2008)

Бібліяграфія
------------

Урмас От быў суўладальнікам выдавецтва SE&JS, якое выдала наступныя яго кнігі:

* «Плэйбэк» *(«Playback»)* (1994)
* «Карт-бланш» *(«Carte Blanche»)* (1995) — зборнік інтэрв’ю са знакамітасцямі, якія аўтар браў у сваёй перадачы «Карт-бланш»
* «Анкор! Неэмэ Ярві» *(«Encore! Neeme Järvi»)* (2001) — пра дырыжора Дэтройцкага сімфанічнага аркестра эстонца Неэме Ярві
* «Сэплэйс» — асабістая кніга пра Эрыке Салумяэ *(Isikuraamat Erika Salumäest «Surplace»)* (2002) — пра двухразовую алімпійскую чэмпіёнку па веласпорце і дэпутатцы эстонскага парламента Эрыке Салумяэ
* «Ан фас» — асабістая кніга пра Варда Румесэне *(Isikuraamat Vardo Rumessenist «En face»)* (2002) — пра эстонскага піяніста, музыказнаўцу і палітыка Варда Румесэнэ
* «Асмеры. У двайным люстэрку». *(«Asmerid. Topeltpeeglis»)* (2007).

Зноскі
------

1. ↑

|  |  |
| --- | --- |
| ⚙️   Генеалогія і некрапалістыка | Geni.com · Rodovid |
| 

| Нарматыўны кантроль |
| --- |
| CONOR: 15165795 · GND: 1051747864 · ISNI: 0000 0000 5528 0557 · LCCN: nr93052006 · NKC: jn20030904006 · NTA: 264766385 · VIAF: 32411991 |

 |